《天马山庄纪兴奉怀马君 其二》
明代·朱浙

坐爱山中白日长，毁誉不到水云乡。苔封石磴芒鞋滑，花扑罂瓶村酒香。

老去一丘聊自足，古来万事定何常。自怜坐久青山客，十有九番春草芳。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。